Държавен вестник, бр. 21, 2021 г., стр. 95

БРОЙ  21	
Д Ъ Р Ж А В Е Н  В Е С Т Н И К 	
СТР.  95  
МИНИСТЕРСКИ СЪВЕТ
ПОСТАНОВЛЕНИЕ № 78 
ОТ 5 МАРТ 2021 Г.
за приемане на Наредба за държавните 
изисквания за организиране на дистанционна 
форма на обучение във висшите училища
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредбата за 
държавните изисквания за организиране на 
дистанционна форма на обучение във висшите 
училища.
Преходни и заключителни разпоредби
§ 1. Отменя Наредбата за държавните изис-
квания за организиране на дистанционна форма 
на обучение във висшите училища, приета с 
Постановление № 292 на Министерския съвет 
от 2004 г. (ДВ, бр. 99 от 2004 г.).
§ 2. До влизането в сила на наредбата по 
член единствен продължава да се прилага 
Наредбата за държавните изисквания за орга-
низиране на дистанционна форма на обучение 
във висшите училища, приета с Постановление 
№ 292 на Министерския съвет от 2004 г. (ДВ, 
бр. 99 от 2004 г.).
§ 3. Наредбата по член единствен влиза в 
сила от 1 септември 2021 г.
Министър-председател:  
Бойко Борисов
За главен секретар на Министерския съвет: 
Росен Кожухаров
НАРЕДБА
за държавните изисквания за организиране на 
дистанционна форма на обучение във висшите 
училища
Раздел I
Общи положения
Чл. 1. (1) С наредбата се уреждат държавните 
изисквания за организиране на дистанционната 
форма на обучение във висшите училища на 
Република България.
(2) Дистанционната форма на обучение е фор-
ма за придобиване на висше образование, при 
която обучавани, преподаватели и администра-
тори могат да са разделени по местоположение, 
но не непременно и по време, като създадената 
дистанция се компенсира с технологии, методи 
и средства на електронното обучение.
(3) В дистанционна форма обучението се 
реализира чрез дигитални технологии за управ­
ление на учебния процес, базиран на система 
от различни по тип, място на разполагане и 
време на използване човешки, материални и 
информационни дейности и ресурси.
(4) За компенсиране на дистанцията висшите 
училища моделират съответните учебни и ад-
министративни дейности като информационни 
процеси и ги осъществяват чрез информационни 
и комуникационни технологии.
Чл. 2. (1) Дистанционна форма на обучение 
се осъществява само от висши училища, съз-
дадени при условията и по реда на Закона за 
висшето образование и получили съответна про-
грамна акредитация от Националната агенция 
за оценяване и акредитация на професионално 
направление, специалност от регулираните 
професии или по професионално направление, 
съответстващо на учебен предмет или модул 
от училищната подготовка.
(2) Висшите училища организират и про-
веждат дистанционна форма на обучение в 
специалности за придобиване на висше обра-
зование за образователно-квалификационни 
степени „бакалавър“ и „магистър“, както и за 
образователна и научна степен „доктор“.
(3) Оценяването на дистанционна форма на 
обучение се извършва от Националната агенция 
за оценяване и акредитация на два етапа – оце-
няване на равнището на средата в съответното 
висше училище и оценяване на възможностите 
за провеждане на дистанционно обучение по 
конкретно професионално направление или 
специалност от регулираните професии.
(4) Оценяването на дистанционна форма на 
обучение се осъществява по критерии, разра-
ботени от Националната агенция за оценяване 
и акредитация по реда на чл. 85, ал. 1, т. 1 от 
Закона за висшето образование.
(5) Висшите училища могат да организират 
дистанционна форма на обучение и за пови-
шаване на квалификацията на специалисти с 
висше образование, както и за продължаващо 
и допълнително обучение по професионално 
направление, специалност от регулираните 
професии или по професионално направление, 
съответстващо на учебен предмет или модул 
от училищната подготовка, за които са полу-
чили програмна акредитация от Националната 
агенция за оценяване и акредитация.
Чл. 3. (1) Приемането на студенти и докто-
ранти в дистанционна форма на обучение се 
извършва в рамките на утвърдения брой по 
реда на чл. 9, ал. 3, т. 6 и чл. 21, ал. 1, т. 9 от 
Закона за висшето образование.
(2) Приемът в дистанционна форма на обуче-
ние се осъществява съгласно държавните изис-
квания за приемане на студенти и докторанти.
(3) Дистанционната форма на обучение е 
равнопоставена на редовната форма на обуче-
ние по отношение на съдържанието на учебния 
план, изискван брой кредити за съответната 
специалност, диплома за придобита образова-
телно-квалификационна степен и професио-
нална квалификация.
Чл. 4. (1) Обучението в дистанционна форма 
се провежда по учебна документация (квалифи-
кационна характеристика, учебен план, учебни 
програми, изискван брой кредити за получаване